საჯარო ორგანიზაციების მართვის სასერტიფიკატო პროგრამა

კურსის მოკლე აღწერილობა

საჯარო ორგანიზაციების მართვის კურსი არის პროფესიული სასწავლო პროგრამა, რომელიც ფოკუსირებულია საჯარო სექტორში ორგანიზაციული მენეჯმენტის განხორციელებაზე და მასთან დაკავშირებული საკანონმდებლო საქმიანობის სწორად და ეფექტურად წარმართვაზე.

სასწავლო კურსის მსვლელობისას მოხდება ამ დარგში არსებული საუკეთესო პრაქტიკის გაზიარება, თანამედროვე, ინოვაციური მეთოდებისა და მიდგომების გაცნობა, მსმენელთა საჭიროებებზე მორგებული პრაქტიკული სამუშაოების შესრულება-განხილვა, რაც დაეხმარება მათ მიიღონ სწორი გადაწყვეტილებები მათ წინაშე დასმული მნიშვნელოვანი ამოცანების გადასაჭრელად.

საჯარო ორგანიზაციების მართვის კურსი განკუთვნილია როგორც საჯარო სექტორში დასაქმებული საშუალო რგოლის მენეჯერებისათვის, ასევე დამწყები სპეციალისტებისთვის, რომლებსაც არა აქვთ პრაქტიკული გამოცდილება და გეგმავენ წარმატებული კარიერის შექმნას ორგანიზაციულ მართვაში.

**საგნების ჩამონათვალი:**

სახელმწიფო ადმინისტრირების საფუძვლები

ადგილობრივი თვითმმართველობის სამართალი

საჯარო მუნიციპალური მომსახურების მართვა

სახელმწიფო შესყიდვები

სტრატეგიული ხედვა და დაგეგმარება

სამოქალაქო განათლება და ევროატლანტიკური ინტეგრაცია

საოფისე კომპიუტერული პროგრამები

საქმიანი ქაღალდები

ზოგადი ადმინისტრაციული სამართალი

შიდა აუდიტი

ინფორმაციის მართვა და თავისუფლება

**უნარები, რომლებსაც მსმენელები შეიძენენ კურსის დასრულების შემდეგ :**

სამუშაოს, სამუშაო დროის დაგეგმვა და ეფექტურად მართვა;

ფუნქცია-მოვალეობების სწორად გადანაწილება;

დროის სწორად დაგეგმვა;

სტრესული სიტუაციების მართვა;

სწორი გადაწყვეტილებების მიღება;

საქმიან ურთიერთობათა ეთიკა, სამსახურებრივი კონფლიქტების პრევენცია და მართვა;

საქმიანი მოლაპარაკებების ეფექტურად წარმართვა.

**ჩარიცხვის პირობები:**

* მუშაობის პრაქტიკული გამოცდილება საჯარო სამსახურში (მოქმედი თანამშრომელი);
* სახელმწიფო ენის ცოდნა( ის ვინც სუსტად ფლობს ქართულ ენას სავალდებულოა გაიაროს კურსის წინამოსამზადებელი ქართული ენის ინტენსიური სწავლების პროგრამა);
* კომპიუტერის გამოყენების საბაზისო უნარ–ჩვევები;
* სახელმწიფო ენის სწავლების პროგრამის B1 დონის სერტიფიკატი (ეთნიკური უმცირესობებისათვის);
* სკოლის მიერ ჩატარებული სახელმწიფო ენის ცოდნის განმსაზღვრელი გამოცდის წარმატებით გავლა (ეთნიკური უმცირესობებისათვის).
* ნებისმიერი დაინტერესებული პირი ხელშეკრულების საფუძველზე.

**კურსის ხანგრძლივობა: სასწავლო კურსის ხანგრძლივობაა 200 საათი.**